Държавен вестник, бр. 84, 2024 г., стр. 21

БРОЙ  84	
Д Ъ Р Ж А В Е Н  В Е С Т Н И К 	
СТР.  21   
ложените в тях очаквани резултати. Монито­
ринг се осъществява също за проследяване и 
системно набиране и анализ на информация 
за процеси, дейности и резултатите от тях в 
образователните институции с цел вземане на 
решения за подобряване функционирането и 
постиженията на системата на предучилищ­
ното и училищното образование.“
§ 14. Създава се чл. 17е:
„Чл. 17е. Проучването включва набиране, 
систематизиране и анализ на информация за 
изясняване на факти и обстоятелства, свързани 
с дейности на институциите в предучилищното 
и училищното образование, необходими за 
постигането на целта на контрола.“
§ 15. В чл. 18 се правят следните изменения 
и допълнения:
1. В ал. 2 думите „вид на контролната 
дейност по чл. 17“ се заменят с „форма на 
контрола по чл. 17б, ал. 1“.
2. В ал. 4 думите „осъществената проверка 
или мониторинг“ се заменят с „осъществената 
форма на контрол“ и се създава изречение 
трето: „Посочените документи не подлежат 
на промяна от други длъжностни лица.“
§ 16. В чл. 20 се правят следните изменения 
и допълнения:
1. Създава се нова ал. 3:
„(3) В процеса на методическата подкрепа 
експертите от РУО може да дават писмени 
препоръки към педагогически специалисти 
за установени слабости и пропуски в тяхната 
работа. Препоръките се включват в доклада по 
ал. 6, като се проследява тяхното изпълнение.“
2. Създава се нова ал. 4:
„(4) Началникът на РУО може да дава пис­
мени препоръки до директора на институцията 
за подобряване на неговата административ­
но-управленска дейност и управлението на 
финансовите ресурси, като организира просле­
дяването на изпълнението на препоръките.“
3. Досегашните ал. 3 и 4 стават съответно 
ал. 5 и 6.
4. Досегашната ал. 5 става ал. 7 и се из­
меня така:
„(7) При извършването на контролната 
дейност на РУО формите на контрол се съ­
четават с методическа подкрепа с цел насър­
чаване повишаването на ефективността при 
разработване, прилагане, анализ и оценка на 
институционалните политики и при управле­
нието на институциите.“
§ 17. В чл. 24 след думите „Изходящите 
документи“ се добавя „на хартиен носител“.
Заключителна разпоредба
§ 18. Изискването по чл. 14, ал. 3 се прилага 
за назначаването на служители след влизането 
в сила на този правилник.
Министър: 
Галин Цоков
6257
Правилник за изменение и допълнение на 
Правилника за устройството и дейността на 
Държавния логопедичен център (ДВ, бр. 96 
от 2016 г.)
§ 1. В чл. 13 се правят следните изменения:
1. В ал. 2, т. 11 думата „заетост“ се заменя 
с „работа“.
2. В ал. 4 думите „заместник-директора“ 
се заменят с „определен заместник-директор“.
§ 2. Член 15 се изменя така:
„Чл. 15. (1) При управлението на дейност­
та на центъра директорът се подпомага от 
заместник-директор по учебната дейност и 
от заместник-директор по административно- 
стопанската дейност.
(2) Заместник-директорът по учебната 
дейност:
1. организира изготвянето на анализи и 
прогнози за потребностите от квалифика­
ционни дейности и обучения;
2. планира, ръководи и контролира ква­
лификационната, организационно-методи­
ческата и корекционно-терапевтичната и 
рехабилитационната дейност;
3. организира проучването, обсъждането, 
популяризирането и въвеждането на иновации 
в логопедичната работа;
4. организира разработването и актуали­
зирането на програмите, методическите и 
информационните материали;
5. планира и организира подбора на обучи­
телите;
6. изготвя отчет за дейността и прави 
предложения за подобряването є;
7. организира поддържането на информация 
за преминалите обучения и квалификации и 
за издадените удостоверения;
8. организира участието на центъра в раз­
работването и изпълнението на национални и 
международни програми и проекти, свързани 
с функционалната му компетентност;
9. извършва преподавателска работа в съот­
ветствие с нормите за преподавателска работа.
(3) Заместник-директорът по администра­
тивно-стопанската дейност подпомага ди­
ректора, като организира, координира и 
контролира:
1. административно-стопанската дейност 
и законосъобразното и целесъобразното раз­
ходване на средствата на центъра съгласно 
утвърдения бюджет;
2. законосъобразното съставяне на акто­
вете, свързани с възникване, изменение и 
прекратяване на трудовите правоотношения 
с персонала, воденето и съхранението на 
документацията, свързана с трудовоправни­
те отношения с персонала в центъра, както 
и на документацията, свързана с трудовата 
медицина;